**СКРИНИНГОВА КАМПАНИЯ ЗА ХЕПАТИТИ Б И С**

Световният ден за борба с хепатита се провежда всяка година на 28-и юли. На този ден светът се обединява около темата за борбата с широкоразпространената инфекция с цел повишаване осведомеността за вирусните хепатити сред обществеността.

Мотото на Световния ден през 2022г.  „Не мога да чакам“ поставя акцент върху неотложността на действията и усилията, необходими за премахване на хепатита като заплаха за общественото здраве до 2030 г., дори в условията на продължаваща епидемия от COVID-19.

В светлината на гореизложеното, Министерство на здравеопазването планира да осъществи съвместна скринингова кампания за хепатити Б и С в периода 29.07-05.08.2022г.с партньори РЗИ, Национална референтна лаборатория (НРЛ) по вирусни хепатити, Сдружение„ХепАктив“ и УМБАЛ „Св. Иван Рилски“.

По време на съвместната кампания РЗИ - Добрич ще предложи скринингови изследвания с бързи тестове за вирусни хепатити Б и С в периода 29.07-05.08.2022г. Изследванията ще се извършват в отдел Медицински изследвания, дирекция Надзор на заразните болести при РЗИ - Добрич в работните дни от седмицата от 09,00 до 16,00ч.